Cortinarius cyanites

Cortinarius cyanites Cortinariaceae familiako onddo espezie bat da. Ez da jangarria. Zenbait autorek uste dute, toxikoa izan daitekeela.

Sinonimoak: Phlegmacium cyanites, Cyanicium cyanites.

Deskribapena 
Kapela: 5 eta 7 cm bitarteko diametrokoa, ganbila, gero laua, more iluna, ezkatatxo hori-arrexka koloreko ugariz estalita; ertza oso biribildua barrurantz. Zahartzean ezkatak lodiagoak izaten dira.

Orriak: Hasieran urdin-more kolorekoak, gero arre-morexkak, nahikoa estu.

Hanka: 5 eta 8 cm bitarteko garaierakoa eta 1,5 eta 4 cm bitarteko lodierakoa, erraboil lodiarekin; goialdean urdin-morea, behealdean arre-sepia kolorekoa; goialdean ezkatatxo hori-arrexka kolorekoekin. Gortina zurixkarekin.

Haragia: Urdin-more bizi kolorekoa, ebakitzean gorri-arrosa kolorekoa bihurtzen da. Usaingabea.

Etimologia: Cortinarius hitza, gortinatik dator, gortina eta guzti, errezelaren hondakin bereizgarriak direla eta. Cyanites epitetoa grekotik dator, urdin-turkesa, esan nahi duen, "kyanos" hitzetik. Haragiaren koloreagatik.

Jangarritasuna 
Ez da jangarria.

Nahasketa arriskua 
Cortinarius purpurascens delakoarekin nahas daiteke, hau ez da koloregabetzen, baina erreakzionatu egiten du iodoarekin, ukitzean oina urdindu egiten zaio.

Sasoia eta lekua 
Abuztutik urrira. Hostozabalen basoetan eta mistoetan. Urria.

Banaketa eremua 
Kanada, Ameriketako Estatu Batuak, Europa.

Erreferentziak

Kanpo estekak 

Cortinarius
Onddo ez jangarriak
Kanadako onddoak
Ameriketako Estatu Batuetako onddoak
Europako onddoak